User talk:BulgarEmperor

Герб на Шишманова България
Драги BulgarEmperor, тук е бившият Jackanapes. Заместил си предишното изображение на герба на късносредновековна Шишманова България с изображение, което в действителност е Герб на императора на България от Хроника на Констанцкия събор от Улрих фон Рихентал, Пражки кодекс, 1463 г.. То се различава от герба на Шишман - лъвовете не са тъмночервени, а черни. Ако за теб това е незначителна разлика, то в хералдиката това означава друг, отделен герб. Цветът на основния гербов символ е от фундаментално значение. С неавтентични и анахронични от хералдическа гледна точка изображения създаваш погрешна представа за българската историческа хералдика. Ако предишното изображение, създадено на основата на арабската миниатюра на Шишмановия герб, не те удовлетворява, то може да го заместиш с ново, но при условие да спазиш всички основни хералдични елементи - три тъмночервени лъва пасант гардант на златно поле. (Според арабския пътешественик щитовете са били кръгли, но нека приемем, че формата им може да се променя.) Да бъдем точни, хералдиката е консервативна област, в която такива промени не се допускат. Поздрав, Dimitar Navorski 15:57, 13 September 2007 (UTC)

П. п. Между другото, това, което си качил в Уикипедия, не е снимка на оригиналния документ от втората половина на 15 век, а негово съвременно прерисуване, репродукция на Петър Яначков. Качих ново, по-вярно изображение, което преработих така, че да съответства в основните си хералдически елементи на описанието и миниатюрата на арабския очевидец от края на 14 век:



Надявам се, че то ще те удовлетвори и че няма да го заместваш без дискусия в бъдеще. - Dimitar Navorski 19:17, 13 September 2007 (UTC)